

REPUBLIKA HRVATSKA

ŽUPANIJSKO DRŽAVNO ODVJETNIŠTVO U VARAŽDINU

Varaždin, Braće Radić 2

Broj: P-40/2024-17

Varaždin, 6. studenog 2024.

LK/LK

Na temelju članaka 10. i 11. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/2017., 89/2019. i 155/2023. – dalje: Uredba) te objavljenog oglasa od 17. listopada 2024. na web-stanici Ministarstva pravosuđa, uprave i digitalne transformacije, web stranici Državnog odvjetništva Republike Hrvatske te web stranici Hrvatskog zavoda za zapošljavanje, za prijam u državnu službu na određeno vrijeme na radno mjesto – upisničar u državnom odvjetništvu (radno mjesto III. vrste) – 1 izvršitelj/ica, objavljuje se sljedeća

OBAVIJEST

1. Testiranje kandidata koji su podnijeli pravovremene i uredne prijave te ispunjavaju formalne uvjete održat će se

u prostorijama Županijskog državnog odvjetništva u Varaždinu

Braće Radić 2, 42000 Varaždin, prvi kat, soba 124

**dana 13. studenog 2024. godine, s početkom u 12,00 sati.**

2. Testiranju mogu pristupiti samo osobe koje se smatraju kandidatima sukladno članku 10. Uredbe.

3. Testiranju mogu pristupiti oni kandidati koji pravovremeno dođu u zakazani dan i vrijeme iz točke 1. obavijesti te dokažu svoj identitet važećom identifikacijskom ispravom.

4. Sadržaj i način testiranja kandidata za radno mjesto upisničar u državnom odvjetništvu (radno mjesto III. vrste) – 1 izvršitelj/ica – na određeno puno radno vrijeme te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske istovremeno s objavom oglasa.

(<https://dorh.hr/hr/zaposljavanje/zupanijsko-drzavno-odvjetnistvo-u-varazdinu-oglas-za-prijam-u-drzavnu-sluzbu-na-0>)

5. Razgovori (intervjui) s Komisijom za provedbu oglasa (dalje Komisija) održat će se po završetku testiranja, o čemu će kandidati, koji su zadovoljili na testiranju, biti obaviješteni.

6. Kandidat koji nije pristupio testiranju više se ne smatra kandidatom u postupku.

7. Županijskoj državnoj odvjetnici u Varaždinu Komisija dostavlja izvješće o provedenom postupku koje potpisuju svi članovi Komisije.

8. Izabranom kandidatu/kinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

9. Za najboljeg kandidata/kinju Županijsko državno odvjetništvo u Varaždinu, sukladno odredbi članka 122. stavka 3. Zakona o državnom odvjetništvu (Narodne novine broj 67/2018. i 21/2022.), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

10. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na određeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa, uprave i digitalne transformacije i web stranici Državnog odvjetništva Republike Hrvatske. Dostava rješenja kandidatima smatra se obavljenom istekom osmog dana od dana objave na web stranici Ministarstva pravosuđa, uprave i digitalne transformacije.

KOMISIJA ZA PROVEDBU OGLASA